# Peter Lamppu

Pertti Tuomas Lamppu, més conegut com a Peter Lamppu (Finlàndia, 16 d'abril de 1943 - Northridge, 22 de desembre de 1995), fou un pilot de motocròs estatunidenc d'origen finlandès que destacà en competicions estatals a l'Amèrica del Nord a finals de la dècada del 1960 i començaments de la de del 1970. Durant aquella època, fou un dels principals pilots de Montesa als EUA i ajudà a popularitzar la Montesa Cappra VR en aquell país. Nascut a Finlàndia, a començaments dels 60 es traslladà als EUA i s'establí a Los Angeles, Califòrnia, on un cop retirat del motocròs va treballar durant anys per a la indústria cinematogràfica de Hollywood.
A començaments dels 70, l'importador de Montesa a Califòrnia, Kim Kimball, el va patrocinar i, des d'aleshores, Lamppu aconseguí diversos èxits amb les Cappra, entre ells el Campionat de la Costa Est. Sempre amb Montesa, participà al Campionat AMA de motocròs de 250cc de 1972 a 1974 (el 1973, a més, competí al de 500cc amb Kawasaki). El 1975, canvià de Montesa a ČZ. Durant aquells anys, Lamppu fou un dels pilots més emblemàtics del Campionat AMA i competí contra els millors del moment, entre ells Billy Grossi, Gaylon Mosier, Rich Thorwaldson, Marty Tripes i Gary Jones. Aquest darrer, va patir una greu lesió en una cursa de Supercross a Daytona el 1975, quan se li enganxà la cama a la roda posterior de la moto de Lamppu. Jones necessità més d'un any per a recuperar-se'n.

## Notes

* ↑ En una entrevista a Tim Hart del 2016, aquest afirmava que Lamppu s'havia mort feia uns anys. Segons una altra font, la data podria haver estat el 1995.

## Referències

* ↑ «Aihe: Pertti Lamppu? (Luettu 3536 kertaa)» (en finlandès). vmpk.fi, 22-09-2014. [Consulta: 27 juliol 2020].
* ↑ «Historiaa Kataloniasta» (en finlandès). vmpk.fi, 05-02-2015. [Consulta: 27 juliol 2020].
* 1 2 Russell, David. «Motocross Looked Like This: Tim Hart» (en anglès). vintagemotortees.com, 13-02-2016. [Consulta: 27 juliol 2020].
* ↑ «Hello» (en anglès). ozvmx.com, 24-12-2008. [Consulta: 27 juliol 2020].
* ↑ «Peter Thomas Lamppu» (en anglès). geni.com, 27-04-2022. [Consulta: 18 febrer 2025].
* ↑ «Cappra 360» (en castellà). ossaclub.com, 2016. Arxivat de l'original el 29 d’octubre 2020. [Consulta: 27 juliol 2020].
* ↑ «1969 Montessa Cappra 360-DS» (en anglès). owencollection.com, 2017. Arxivat de l'original el 28 de novembre 2020. [Consulta: 27 juliol 2020].
* ↑ «Peter Lamppu (motocross)» (en anglès). southwestmontesa.com. [Consulta: 27 juliol 2020].
* ↑ «Lamppu» (en finlandès). xracing.fi, 11-04-2001. [Consulta: 27 juliol 2020].
* 1 2 «Peter Lamppu. Los Angeles, CA, United States» (en anglès). racerxonline.com. [Consulta: 27 juliol 2020].
* ↑ «Peter Lamppu. Los Angeles, CA» (en anglès). racerxonline.com. [Consulta: 27 juliol 2020].
* ↑ «1976 Montesa 360 Motocross» (en anglès). mecum.com, 01-06-2017. [Consulta: 27 juliol 2020].
* ↑ «Peter Lamppu. Individual race results» (en anglès). promotocross.com. [Consulta: 27 juliol 2020].
* ↑ «Foto de acción de Motocross del día: Ha sido un Motocross Nacional de AMA mejor que esto?» (en castellà). motocrossactionmag.com, 07-06-2013. [Consulta: 27 juliol 2020].
* ↑ «¡El gris del motocross americano! El chico de cumpleaños? Gary Jones cumple 60 años» (en castellà). motocrossactionmag.com, 17-04-2012. [Consulta: 27 juliol 2020].

## Enllaços externs

* Imatge de Peter Lamppu amb la Montesa Cappra 250 el 1973 (anglès)
* Imatges de Peter Lamppu durant els 70 (anglès)